cyanic-selkie/wikianc huggingface dataset:
Tupperware
Historie
Tupperware ble lansert i Europa i 1960 da Mila Pond arrangerte et Tupperware-selskap i Weybridge, England, og deretter spredte salgsformen seg til resten av Europa. Tupperware selges nå i over 100 land.
Virksomhetsstruktur
Tupperwares salgsorganisasjon er bygd opp som direktesalgsfirma. Alle som vil selge Tupperware starter som salgskonsulent og kan avansere til teamleder og distributør. Det koster ingenting å bli konsulent. Man har muligheten til å prøve seg som konsulent ved å holde party.
Et party avholdes av en selger hjemme hos en vert/vertinne som inviterer venner og naboer til partyet. En vert/vertinne belønnes med en «takkegave» samt kostnadsfrie produkter regnet ut på grunnlag av hvor mye gjestene kjøper for.
Jon Skjørshammer
Jon Erling Skjørshammer (født 9. november 1956) er en norsk advokat som er partner i Advokatfirmaet Kvale. Han arbeider hovedsakelig med konkurs og rekonstruksjon og ble i 2007 landskjent i forbindelse med sin oppgave som bobestyrer for konkursboet etter Terra Securities.
Public Record Office of Northern Ireland
Public Record Office of Northern Ireland (PRONI) er en offentlig etat i Nord-Irland, med lokaler i Belfast. Den skiller seg fra andre offentlige arkivetater i Det forente kongerike ved at det har både offentlige og private dokumenter.
Etaten fungerer som arkiv for offentlige dokumenter, tilsvarende Public Record Office i England og Wales, som manuskriptarkiv med nasjonalbibliotekfunksjon og som arkiv for tidligere grevskap i Nord-Irland. Dette inkluderer også en stor mengde kirkelige og private dokumenter.
Avstand
Avstand eller distanse er den numeriske beskrivelsen av hvor langt to punkter er fra hverandre på et gitt tidspunkt. I fysikk eller dagligtale, refereres det til den fysiske distansen, ved et gitt tidspunkt, eller et estimat for en distanse. Innen matematikk defineres avstand presist ved forholdet mellom to punkter i en mengde; en funksjon som definerer et slikt forhold kalles for en metrikk, og danner sammen med mengden det er definert over et metrisk rom.
Innen euklidsk geometri er avstanden vanligvis definert ved en 2-norm, som tilsvarer den fysiske avstanden i planet og rommet. For to dimensjoner definerers da avstanden (ofte kalt normalavstanden eller 2-norm avstanden) mellom to punkter og  til å være og i tre dimensjoner defineres avstanden mellom to punkter og.
Innen grafteori defineres avstanden mellom to noder som lengden av korteste sti (gitt ved antall kanter) imellom de to nodene.
Riksrevisjonen
Riksrevisjonen er Stortingets revisjons- og kontrollorgan. Riksrevisjonen har som sin overordnede oppgave å føre kontroll med at statens midler brukes og forvaltes på en økonomisk forsvarlig måte og i samsvar med Stortingets vedtak og forutsetninger. Riksrevisjonen gjør dette gjennom revisjon av statsregnskapet, som viser hvordan forvaltningen har brukt statens penger. Riksrevisjonen gjennomfører også kontroll av statsrådens eierstyring i de statlige eide selskapene (selskapskontroll) og forvaltningsrevisjon, hvor forvaltningens evne til å nå de mål som Stortinget har satt blir vurdert.
Revisjonstyper
Riksrevisjonen reviderer ut fra tre revisjonstyper:
Regnskapsrevisjon: Målet med regnskapsrevisjon er å bekrefte at regnskapene ikke inneholder vesentlige feil og mangler, og at disposisjonene som ligger til grunn for regnskapet er i samsvar med Stortingets vedtak og forutsetninger.
Forvaltningsrevisjon: Forvaltningsrevisjon er systematiske undersøkelser av økonomi, produktivitet, måloppnåelse og virkninger, ut fra Stortingets vedtak og forutsetninger.
Selskapskontroll: Målet for selskapskontrollen er å vurdere om statsråden har utøvet sin oppgave som forvalter av statens interesser i selskaper i samsvar med Stortingets vedtak og forutsetninger.
Historie
Riksrevisjonen ble samlet under en organisatorisk enhet under Stortingets ledelse i 1918. Fra 1822 til 1918 hadde et eget revisjonsdepartement ansvaret for kontroll av statens embetsmenn.
Organisering
Riksrevisjonen er forankret i Grunnloven § 75 bokstav k. Det er nedfelt at Stortinget utnevner fem riksrevisorer, Riksrevisorkollegiet, som hvert år skal gjennomgå statens regnskaper, samt lov om statens revisionsvæsen og instruks for Statsrevisionen fra 1918, med senere tilleggsinstrukser.
Riksrevisorkollegiet er Riksrevisjonens øverste organ. Kollegiets medlemmer samles til jevnlige møter, og de siste årene har det vært ca. 10 møter i året. Beslutninger blir i all hovedsak fattet gjennom konsensus. Riksrevisjonen er partipolitisk sammensatt og opptrer som en politisk kvalitetssikrer i forvaltningsrevisjonssaker. Normen om konsensus bidrar til partipolitisk nøytralitet. Lederen av Riksrevisorkollegiet er Riksrevisjonens daglige leder.
Riksrevisjonen har over 500 ansatte og de ansatte er stort sett utdannet samfunnsvitere, økonomer og jurister. Riksrevisjonens organisasjon ligner på departementene, med avdelinger ledet av ekspedisjonssjef, og med en revisjonsråd som øverste administrative leder. Denne stillingen ble opprettet i 1992, med Kjell Henry Gjelstad som første revisjonssjef. Siden mai 2016 har Jens Gunvaldsen vært Riksrevisjonens øverste administrative leder.
De fem riksrevisorene som er valgt av Stortinget for perioden 1. januar 2018 til 31. desember 2021 er Per-Kristian Foss (Høyre; leder), Helga Pedersen (Arbeiderpartiet; nestleder), Gunn Karin Gjul (Arbeiderpartiet), Arve Lønnum (Fremskrittspartiet) og Anne Tingelstad Wøien (Senterpartiet). De fem riksrevisorene som er valgt av Stortinget for perioden 1. januar 2022 til 31. desember 2025 er Karl Eirik Schjøtt-Pedersen (Ap; leder), Tom-Christer Nilsen (Høyre; nestleder), Helga Pedersen (Ap), Anne Tingelstad Wøien (Sp) og Arve Lønnum (FrP).
Riksrevisorkollegiet
Kollegiet består av fem riksrevisorer.
Vervene tildeles partiene baserte på deres størrelse etter valget.
Ungarn under Paralympiske vinterleker 2006
Ungarn deltok med to deltakere i de paralympiske vinterlekene 2006 i Torino, begge i alpin skiidrett.
Boris Grebensjtsjikov
Boris Borisovitsj Grebensjtsjikov (russisk: Борис Борисович Гребенщиков; født 27. november 1953 i Leningrad (dagens St. Petersburg) i Sovjetunionen, dagens Russland) er en russisk musiker, en av de mest framtredende i den generasjon som er betraktet som «grunnleggerfedrene» av russisk rockemusikk. Grunnet like mye til personlige bidrag som til den udiskutable og varige suksess til hans fremste aktivitet, rockegruppa Akvarium (aktiv siden 1972 og fortsatt i virksomhet), er han velkjent i Russland. Boris Grebensjtsjikov er til hverdagslig kjent som kun BG (russisk: БГ) etter sine initialer. Han er også blitt karakterisert som «bestefar av russisk rock».
Liv og virke
Boris Grebensjtsjikov ble født i 1953 i Leningrad (dagens St. Petersburg). Han stiftet rockegruppa Akvarium sammen med sin barndomsvenn Anatolij «George» Gunitskij i 1972 som en form for postmodernistisk teatersentrisk rockeframføring som involverte poesi sammen med musikk. Gunitskij sto for absurdisk, meget symbolsk lyrikk til en del av BGs tidligste sanger.
De første seks årene av Akvariums historie manglet sammenheng og bindekraft da Grebensjtsjikov og hans ulike medmusikere fulgte den sovjetiske tilsvarigheten til hippielivet: spilte uformelle konserter i leiligheter, drakk billig vin, og reiste rundt for å spille, og tidvis sneik seg med på godstransport på jernbanen. Ungdommelig flørt og «ørkesløshet» ble fnyst av Sovjetunionens kommunistiske parti som uproduktivt og vestlig; anstendige muligheter til å spille inn musikk var utenfor rekkevidde. Isteden ble det gjort hjemmeinnspillinger med lydbåndopptaker til følgende album: Iskushenie Svyatogo Akvariuma («Sankt Akvariums fristelse»); Pritchi grafa Diffuzora («Grev Diffusors fabler»); Menuet zemledel'tzu («Menuett for en bonde»), og en brokete rekke av «singler». Disse var av omstendighetene svært uprofesjonelle, men viste likevel Grebensjtsjikovs gjennomtrengende interesse for orientalsk mystikk som ble hans varemerke. Året 1976 kom hans innspilling av et soloalbum, S toy storony zerkal'nogo stekla («På den andre siden av speilet»), og et duettalbum med en annen framstående russisk rockemusiker, Mike Naumenko: Vse brat'ya – sestry («Alle brødre er søstre»).
Den første musikken fra bandet Aquarium som ble gjort tilgjengelig i vestlige land utenfor Sovjetunionen var i 1986 da et dobbeltalbum med tittelen Red Wave, 4 Underground Bands From The USSR dukket opp i platebutikkene i USA. Aquarium hadde i likhet andre sovjetiske band som for eksempel Kino og Alisa ikke fått lov til å spille inn plater i Sovjet. Sovjetiske myndigheter mente musikk var ubrukelig og ikke noe sovjetere burde sysle med. Derfor ble det smuglet ut av landet en diskett med musikk som ble utgitt i samarbeid med et lite plateselskap fra Hollywood i California.
Stortingets ombudsnemnd for Forsvaret
Stortingets ombudsnemnd for Forsvaret er et uavhengig organ oppnevnt av Stortinget etablert i 1952.
Nemnda bidrar til å styrke Stortingets kontroll med Forsvaret, med et særlig fokus på å ivareta interessene til nåværende og tidligere personell.
Forsvarspersonell som mener at de er uriktig, urettferdig eller urimelig behandlet kan henvende seg til ombudsnemnda, og nemnda gjennomfører i tillegg generelle besøk og befaringer av militære avdelinger og installasjoner.
Ombudsnemnda ledes av et forsvarsombud som velges av Stortinget for fire år av gangen. Roald Linaker har vært forsvarsombud siden 2014.
Drikkevise
En drikkevise er en kort eller lang sang som ofte omhandler det å drikke (alkohol) eller det som er i situasjonen rundt drikkingen.
Drikkevisene ble brukt i middelalderens Europa, og som en kuriositet kan vi ta med at universitetets «Gaudeamus Igitur» er en gammel skålsang på latin.
Skiller en mellom drikkeviser og hva en kan kalle skålsanger med annet innhold av hyllest til gudene, til årstiden, til ungdommen eller patriotisme, er drikkevisene mest folkelige.
Av rene drikkeviser ble lite skrevet av norske poeter i 1700- og 1800-tallet, da de var mer opptatt av det patriotiske, hvor siste vers ikke sjelden munnet ut i en «skål» for fedrelandet. Mer rene drikkeviser var det på den tid først og fremst svenskene som skrev. Noen syntes nok det tok rent for lang tid med så mange vers før en endelig kunne si skål.
Norske drikkeviser fikk et oppsving med den nye ungdomskulturen i etterkrigstiden, godt hjulpet av trondhjemsstudentene som samlet opp til «Smørekoppens visebok», hvor drikkevisene fikk bedre plass for hvert nytt opplag. Visebølgen fra 1960-årene ga sine bidrag og der er etterhvert et godt utvalg for den som liker å synge.
Den korteste rett-på-sak-drikkevisen er for forsanger og forsamling og lyder: Avslutningen er her opplagt og består av ett ord.
Society of Genealogists
Society of Genealogists («Slektsforskernes selskap») er en ideell organisasjon i Storbritannia. Den ble grunnlagt i 1911 med formålet å «fremme, oppmuntre og fremelske studiet, vitenskapen og kunnskapen om slektsforskning».
Organisasjonens bibliotek, som ligger i Clerkenwell i London, har en stor samling med slektsforskningsrelatert materiale, inkludert en stor samling av avskrifter fra kirkebøker og indekser til annet relevant materiale. Like i nærheten ligger Family Records Office og London Metropolitan Archives, som også er viktige arkiver for slektsforskere.
Selskapet holder foredrag og kurs, og gir ut tidsskrifet Genealogists' Magazine fire ganger i året.
Bellperre
Bellperre er en nederlandsk produsent av mobiltelefoner.
Sheila Young
Sheila Grace Young (født 14. oktober 1950) er en amerikansk tidligere skøyteløper og syklist. Hun ble olympisk mester på 500 meter under OL 1976 i Innsbruck. I de samme lekene tok hun sølv på 1 500 meter og bronse på 1 000 meter.
I 1973 vant hun både sprint-VM på skøyter og banesprinten i VM i sykling. Det samme året ble hun den første kvinnen som gikk 500 meter under 42 sekunder (41,8 i Davos). Tre år senere ble hun den første som gikk under 41 sekunder (40,91), igjen i Davos. I 1975 og 1976 kom hun på tredjeplass sammenlagt i allround-VM, og hun vant sprint-VM totalt tre ganger (1973, 1975 og 1976).
Hennes datter Elli Ochowicz har også deltatt i OL.
Mumbaqat
Tall Munbāqa, eller Ekalte (Mumbaqat), er ruinene etter et byanlegg i det nordlige Syria. Byen blomstret ca år 3000-2000 år f.Kr., i bronsealderen.
Ruinfeltet er på østre bredd av floden Eufrats øvre løp, på et stelt heng over den tidlige elvedalen. På grunn av den moderne Tabqademningen ved Ath-Thawra, 35 kilometer vest for Ar-Raqqa, er deler av bystatens ruiner blitt oversvømmet av Assaddammen.
Utforskningen av Tall Munbāqa har utgangspunkt i at den engelske forskningsreisende Gertrude Bell oppdaget ruinene i 1907. Hun utarbeidet utgravningsplanen, og antok (feilaktig) at hun hadde funnet restene av Bersiba som var kjent fra Ptolemæus' stedsnavnsliste.
Mange års utgravninger har gitt temmelig rike arkeologiske funn.
Juan Manuel Gárate
Juan Manuel Gárate Cepa (født 24. april 1976 i Irún, Spania) er en spansk syklist som syklet for det nederlandske laget Rabobank/Belkin fra 2009 til 2013. Han er klatrespesialist, og hans største prestasjon er i Giro d'Italia. Han kom på fjerdeplass i 2002 og femteplass i 2005, da han samme år vant klatretrøyen. I 2006 kom han på syvendeplass i Giro d'Italia. I 2005 vant han det spanske mesterskapet i landeveissykling.
Liste over Minervas redaktører
Dette er en liste over redaktører for tidsskriftet Minerva.
Bagnsmoen
Bagnsmoen er lokalisert nær Bagn kyrkje med elva Begna flytende langs Kjørkjevangen.
Nyhavn 17
Nyhavn 17 er en dansk film fra 1933 som karakteriseres som et hyggelig lystspill.
Handling
Filmen starter en tidlig søndag morgen, da ekspeditrisen Primula Rask (Karina Bell) på vei til arbeid på sykkel, blir truffet av en ung mann (Sigfred Johansen) som er ute og kjører med sin forlovede (Lili Lani). Det viser seg at Primula er uekte datter av stormagasindirektøren Theodor Falk (Frederik Jensen). Hun forelsker seg i den ung mannen, og han forelsker seg også i henne, og så skyter handlingen fart, men alt ender som det skal i en folkekomedie.
Fylkesvei 2432
Fylkesvei 2432 (Vest-Torpvegen) går over Vest-Torpa, mellom Veisten og krysset fylkesveg 250 (Lillehammervegen) på Dokka i Nordre Land.
Frem til 2019 hadde veien betegnelsen fylkesvei 193 (Oppland).
Ath-Thawra
Al-Thawrah (arabisk: الثورة, Aṯ Tawrah), også al-Tabqah (arabisk: الطبقة, Aṭ Tabqah) er en by i guvernementet Ar-Raqqah (Syria), omkring 55 km vest for ar-Raqqah. Navnet «al-Thawrah» betyr bokstavelig talt «Revolusjonen» og viser til 8. mars-revolusjonen i Syria. Tabqadammen, som demmer opp Eufrat og skaper Assadsjøen, ble bygd nær al-Thawrah. Byen hadde et folketall på 69 425 i 2004.
Vladimir Makovskij
Vladimir Jegorovitsj Makovskij, (født i Moskva i Russland, død 21. februar 1920 i Petrograd), var en russisk kunstmaler og kunstsamler.
Bakgrunn
Makovskij var født som sønn av en kunstsamler. Faren, Jegor Ivanovitsj Makovskij, var en av grunnleggerne av Moskva kunstskole. Vladimir hadde to brødre, Nikolaj og Konstantin Makovskij, og en søster, Aleksandra og de var alle berømte kunstmalere.
Vladimir studerte ved Moskvas skole i maling, skulptur og arkitektur. Han fullførte studiene i 1869.
Maler
Det påfølgende året var han en av grunnleggerne av Forbundet for vandrende kunstutstillinger, Peredvizjniki. Mange års utmerket arbeid brakte han etter hvert frem til en lederposisjon i forbundet.
Realismemaler
Makovskijs verk ble oppfattet som gjennomgående humoristiske, eller med en grovkornet ironi og avsky. I 1870-årene handlet maleriene hans i første rekke om folk i småbyen. Maleriene «Fruktpreservering» (1876), «Gratulanten» (1878) og «Druesaft-selgeren» (1879), skildrer forskjellige scener der stemningen er nøyaktig avstemt, ofte lett lattervekkende. Andre av verkene hans, slik som «Velgjøreren» (1874) og «Straffangen» (1878) er dyptfølte med sosial bevissthet. I disse kritiserer Makovskij aristokratiets falske sympatier i forhold til de fattige. Eller han retter oppmerksomheten mot undertrykkelsen og forfølgelsen som tsarens politi stod ansvarlig for.
På 1880-tallet, tiden for russisk «demokratisk» kunstmaling, laget Makovskij flere av sine mest oppskattede verk. Noen av Makovskijs fremste verk fra denne perioden er «I forværelset til forliksrådet» (1880), «Bank-kollapsen» (1881) og «Den frigitte fangen» (1882).
Lærer, samfunnskritiker og portrettmaler
I 1882 fikk Makovskij stilling som professor ved Moskvas skole i maling, skulptur og arkitektur, etter Vasilij Perovs død. Der underviste han i tolv år. Han ble da i 1894 leder ved studioet for sjangermaleri ved St. Petersburgs kunstakademi.
Fra slutten av 1880-årene begynte Makovskij å lage mer dystre verk. Svært viktige arbeid fra den perioden er «På boulevarden» (1888) og «Du skal ikke gå» (1892). Han var ellers en dyktig portrettmaler og han laget illustrasjoner til bøker.
På 1900-tallet
Etter den første russiske revolusjonen, malte Makovskij «9. januar 1905, på Vasiljev-øya» der han skildrer væpnet politi som skyter på forsvarsløse mennesker. I et annet maleri, «Ofringene på Khodyn-marken» (viser til da tusen mennesker mistet livet under kroningsseremonien av tsar Nikolaj II), sto han igjen kompromissløst på det undertrykte folkets side. Etter oktober-revolusjonen i 1917 tok han del i å føre tradisjonene i realismen over i det tidlige stadium av sosialrealismen.
Makovskij døde i Petrograd.
Wedge
En wedge er en type golfkølle. Den er en jernkølle som brukes til å slå de kortere, og høyere slagene inn mot greenen, og til chipping rundt green, og til en rekke spesialslag, for eksempel bunkerslag og pitch. Det finnes flere typer wedger, med loft fra 46° til 67°. De vanligste typene er pitching wedge (46°-48°), gap/approach wedge (50–52°), sand wedge (54°-56°) og lob wedge (58–67°).
Vaakevandring
Vaakevandring er et norsk unblack metal-band som var aktive i tidsrommet mellom 1996 og 2001. Bandets navn betyr «å gå å vekke menneskene». Vaakevandring spilte atmosfærisk, episk unblack metal, med innslag av keyboard og folkemusikk. EP-en med samme navn ble produsert av Dimmu Borgirs Stian Aarstad og ble vel mottatt over hele verden. Selv om bandet bare slapp en EP, hadde det stor innflytelse på unblack metal-scenen. De var et av bandene som stod sentralt i å endre den dominerende «anti-satanisme»-retningen innen tekststkrivingen - som bandet som grunnla unblack metal-genren, Horde, stod i spissen for - til en mer filosofisk og følelsesmessig retning. Plassen bandet inntok innen kristen heavy metal er verd å legge merke til, blant annet stod Vaakevandring sammen med Antestor øverst på plakaten på Endtime-festivalen i Sverige i 2007.
Historikk
Vaakevandring er en videreføring av pop-bandet Lothlorien som Alexander Nygård og Trond Bjørnstad startet sammen med Morten Sigmund Magerøy og en gitarist i 1996. Lothlorien beveget seg etterhvert stilmessig mot tyngre musikk, og endret navn til Inertia. Bjørnstad sluttet å spille bassgitar og gikk over til rollen som vokalist på death growl, mens en annen gitarist tok hans plass som bassist.
Religionen brakte også problemer til Lothlorien, den andre gitaristen (senere den nye bassisten) ønsket å skrive om mørkere temaer, og forlot bandet etter en stund. På samme tid spurte Dæhlen og Hansen Morten Magerøy om han ville bli med dem på prosjektet Signum Crusis, de tre øvet en gang og etter det inkluderte de Alexander Nygård som prosjektets gitarist. Navnet ble endret til Korsferd med Magerøy på gitar, Hansen på bass og Dæhlen på trommer. Senere gikk Hansen over til rollen som vokalist mens Trond Bjørnstad ble bassgitarist. På denne tiden ble bandets navn endret til Vaakevandring.
Demoen bandet utga i 1998-'99 ble produsert og redigert av Dimmu Borgirs keyboardist, Stian Aarstad, og den ble lagt merke til. Dette forårsaket mange rykter på internett. Aarstad hadde hørt bandet opptre tidligere, og tilbød dem en gratis studiosesjon slik at han kunne trene seg i miksing og redigering. . Demoen var ferdig i desember 1998, og den ble laget i 1000 eksemplarer. THT Productions slapp den på kassett i Indonesia i begynnelsen av 2000.
Bandets neste opptak var en sang kalt Fall of man som ble utgitt på Endtime Productions samleplate In the Shadow of Death. På dette nummeret spilte Lars Stokstad fra Antestor gitar. På samme tid ble både Hansen og Magerøy med i Antestor, samtidig som de forble medlemmer av Vaakevandring. Pål Dæhlen gikk inn i Frosthardr. Demoene ble snart utsolgt, og de har senere blitt solgt på Ebay for opp mot $60. Vaakevandrings demo ble sluppet på nytt som EP-en Vaakevandring av det norske plateselskapet Momentum Scandinavia. EP-en har blitt et klassisk album innenfor unblack metal-sjangeren.
Stil og innflytelse
Tidlig på 1990-tallet dominerte «anti-satanismen» og «korsfarermentaliteten» som var en del av bandet Hordes stil, Horde regnes som grunnleggerne av unblack metal. Band som Antestor, Crimson Moonlight og kanskje spesielt Vaakevandring endret kursen ved at de innførte temaer som omvendelse og frelse, og elementært innhold som Fader vår. I Skandinavia dreide Vaakevandring utviklingen for den kristne delen av black metal fra klassisk black metal til et mer følelsesmessig fokus med filosofisk og ideologisk innhold.
Musikalsk benyttet Vaakevandring seg av nye impulser fra folk metal og også pagan metal. Slik hadde de innflytelse på band som kom senere, som Arvinger og Holy Blood. Siden mye av besetningen var den samme for Antestor, sees det bandet som en mer eller mindre direkte fortsettelse av Vaakevandring.
I 2007 ble det igjen blåst liv i Vaakevandring da de ble satt øverst på plakaten for Endtime-festivalen i Sverige. Igjen fant en overlapping med Antestor sted, siden mange av bandmedlemmene i Antestor også var en del av Vaakevandring.
Wai
Wai (thai: ไหว้) er en tradisjonell og vanlig hilsemåte i Thailand. Den fins i flere varianter, og består gjerne av et lite bukk, samtidig som håndflatene trykkes sammen på en bønnelignende måte. Den brukes både til hilsen, takk og unnskyldning. Det gjelder regler for hvordan og om et wai skal utføres og besvares, basert på sosial status. Jo høyere hendene holdes i forhold til ansiktet, og jo dypere bukket er, jo mer respekt viser personen som utfører et wai.
Wai-hilsenen ligner på den indiske namaste- og den kambodsjanske sampeah-hilsenen.
Munchs gate (Oslo)
Munchs gate (5-9, 2-4) er en gate i Oslo. Den går fra Apotekergata til St. Olavs plass.
Gaten fikk sitt navn i 1864 og er oppkalt etter professor Peter Andreas Munch (1810–1863).
Blant bebyggelsen kan nevnes følgende: Langs gate ligger også St. Olav postkontor, men bygningskomplekset det ligger i, har adresse Universitetsgata 2.
Emma Bonino
Emma Bonino (født 9. mars 1948 i Bra i provinsen Cuneo) er en italiensk politiker for det liberale partiet Radicali Italiani. Hun var fra 28. april 2013 til 22. februar 2014 utenriksminister i regjeringen til statsminister Enrico Letta. Bonino har vært medlem av begge kamre i Italias parlament og sittet i Italias regjering også tidligere. På europeisk nivå har hun vært medlem av Europaparlamentet og av Europakommisjonen.
Politisk virke i Italia og EU
Bonino er utdannet ved Bocconiuniversitetet i Milano, med eksamen fra 1972.
I 1976 ble hun første gang innvalgt i Italias deputertkammer. På 1970-tallet engasjerte hun seg i kampen mot atomkraft i Italia og på 1980-tallet for menneskerettigheter og politisk frihet i landene i Øst-Europa.
Bonino har også vært aktiv i europeisk politikk. I ble hun 1979 innvalgt i Europaparlamentet. Hun ble valgt på nytt for en periode fra 1986 til 1988 og har deretter sittet som representant siden 1999. Fra 1995 til 1999 var hun medlem av Europakommisjonen, som kommissær med ansvar for fiskerisaker, forbrukerpolitikk og humanitær nødhjelp.
Fra mai 2006 til mai 2008 var hun handelsminister og minister for europeisk politikk i Romano Prodis andre regjering.
I 2008 ble hun senator. Bonino er visepresident i Senatet.
Utmerkelser
Bonino har mottatt en rekke utmerkelser. I 1998 ble hun tildelt Fyrsten av Asturias' pris for internasjonalt samarbeid og i 1999 Nord-sør-prisen fra Europarådet.
Erik Bartnes
Erik Bartnes (født 27. november 1939 i Beitstad i Nord-Trøndelag, død 26. september 2020) var en norsk gårdbruker og politiker (Sp) som var ordfører i Steinkjer og fylkesordfører i Nord-Trøndelag.
Han vokste opp på slektsgården Øvre Bartnes i Beitstad. Faren Inge Einarsen Bartnes var gårdbruker, fylkessekretær og senere stortingsrepresentant for Senterpartiet.
Erik Bartnes gikk Steinkjer offentlige landsgymnas og Mære landbruksskole før han utdannet seg til sivilagronom i landbruksøkonomi ved Norges landbrukshøgskole på Ås. Han var konsulent og avdelingsleder ved Norges Bondelags hovedkontor i Oslo frem til han overtok slektsgården i Beitstad i 1970.
Han var medlem av Steinkjer kommunestyre 1980–1992 og Steinkjers ordfører 1982–1989. I 1988 ble han medlem av arbeidsgiverutvalget i Kommunenes Sentralforbund (KS). Han var i mange år forhandlingsleder for KS nasjonalt. Bartnes var leder i Nord-Trøndelag Senterparti 1990–1992, medlem av Nord-Trøndelag fylkesting 1992–2007, leder i Senterpartiets fylkestingsgruppe 1999–2003 og Nord-Trøndelags fylkesordfører 2003–2007. Han var den første fylkesordføreren under den parlamentariske ordningen i fylket.
Han var gift med Liv Astrid Kyseth. De fikk fire barn, deriblant Inge Bartnes og Lars Erik Bartnes, som begge har vært statssekretærer.
Apayao
Politisk inndeling
Apayao er delt i 7 "municipalities" (landkommuner).
Regain Records
Regain Records er et svensk plateselskap, som utgir hovedsakelig death metal og black metal album.
Regain Records ble grunnlagt av det som er igjen av det tidligere plateselskapet Wrong Again Records av Per Gyllenbäck i 1997. Wrong Again Records hadde kontrakt med band som In Flames, Arch Enemy, and Naglfar.
Regain Records første to utgivelser var Deranged's High on Blood og Embraced's Amorous Anathema i slutten av 1997. I de første to årene var produksjonen til selskapet lavt, men når plateselskapet fikk gjennutgitt de to første In Flames albumene, Lunar Strain og Subterranean, som var tidligere utgitt under navnet Wrong Again Records, økte produksjonen.
Regain Records har blitt et konstitusjonelt plateselskap i Europa, med band som Dark Funeral, Danzig, Marduk, Behemoth, Dismember, Gorgoroth, Enthroned og Overkill.
Carlo Crivelli
Carlo Crivelli er navnet til flere personer:
Danelagen
Danelagen (angelsaksisk: Dena lagu, «Danenes lov»), som nedtegnet i Den angelsaksiske krønike, er et historisk navn gitt til den del av England i vikingtiden eller tidlig middelalder som var underlagt danenes lover. «Daner» er den angelsaksiske betegnelsen for alle nordboere fra Norden, men flertallet av nordboerne i Danelagen var faktisk dansker, skjønt en del var faktisk også nordmenn. Danelagen sto i kontrast til de vestsaksiske lovene og lovene i Mercia.
Moderne historikere har utvidet begrepet til ikke bare å angi en juridisk myndighet, men også en geografisk angivelse. De områder som utgjorde Danelaget lå i nordlige og østlige England. De utgjorde grovt sett 15 shireer: Yorkshire, de fem burgher i Leicester, Nottingham, Derby, Stamford og Lincoln, foruten også Essex, kongedømmet East Anglias shirer o Cambridgeshire, Suffolk og Norfolk, og Øst-Midlands' shirer i Northamptonshire, Huntingdonshire, Bedfordshire, Hertfordshire, Middlesex og Buckinghamshire. I alt en tredjedel av det totale området av Øst-Midlands falt inn under Danelagen.
Danelagen har sin opprinnelse av nordboernes ekspansjon fra sine hjemland og invaderte England som vikinger på 800-tallet. Med en økning i befolkningen og produktiviteten i Skandinavia, varmere klima, og andre faktorer, søkte unge, våpenføre menn rikdom og ære som vikinger på de nærliggende britiske øyer, for deretter å slå seg ned som bønder ved «å ploge og livnære seg selv», slik Den angelsaksiske krønike uttrykte det for året 876.
Bakgrunn
Fra omkring 800-tallet kom det en bølge av danske angrep fra vikinger langs kystene av De britiske øyer. I 865 gikk danene i land med en stor hær i East Anglia med den hensikt å erobre og underlegge seg alle de fire angelsaksiske kongerikene i England. En hær sammensatt av mindre hærer ledet av ulike høvdinger under et kollektiv lederskap som omfattet Halvdan Ragnarsson og Ivar Beinlause, sønnene til den legendariske Ragnar Lodbrok. Den kombinerte hæren ble beskrevet i annalene som «den store hedenske hæren». Etter å ha inngått fred med kongen av East Anglia i bytte med hester, bevegde hæren seg nordover. I 867 erobret de Northumbria og dens hovedstad York, beseiret både den nylig avsatte kong Osberht og tronraneren Ælla. Danene erstattet deretter kongen på tronen med deres angelsakser av eget valg, marionettkonge Ekgberht. Han tilhørte antagelig en av de adelige familiene og fungerte som en form for skatteinnkrever for nordboerne.
Kong Æthelred av Wessex og hans bror Alfred ledet deres hærer mot danene ved Nottingham, men danene nektet å forlate sine befestninger. Kong Burgred av Mercia forhandlet deretter en fred med Ivar Beinlause hvor danene beholdt Nottingham i bytte mot å forlate resten av Mercia uantastet.
Under Ivar Beinlause fortsatte danene sin invasjon i 869 ved å beseire kong Edmund av East Anglia ved Hoxne og erobre East Anglia. På nytt forsøkte brødrene Æthelred og Alfred å stoppe Ivar og hans hær ved å angripe danene ved Reading. De ble slått tilbake med store tap. Danene fulgte etter og den 7. januar 871 beseiret Æthelred og Alfred danene i slaget ved Ashdown i januar 871. Danene trakk seg da tilbake til Basing i Hampshire hvor Æthelred angrep dem, men ble selv beseiret. Ivar var i stand til å følge opp denne seieren med enda en i mars ved Meretum (i dag Marton i Wiltshire).
Den 23. april 871 døde kong Æthelred og hans bror Alfred etterfulgte ham som konge av Wessex. Hans hær var svak og han ble tvunget til betale tributt til Ivar for å beholde freden med danene. I løpet av denne freden vendte danene seg mot nord og angrep Mercia, en krig som varte fram til 874. Begge lederne døde i denne krigen, både danske Ivar og Mercias kong Burgred. Ivar ble etterfulgt av Guthrum som fullførte krigen mot Mercia. I ti år hadde danene fått kontroll over East Anglia, Northumbria og Mercia, noe som kun etterlot et gjenværende angelsaksiske kongedømme, Wessex.
Augusta National Golf Club
Augusta National Golf Club er en privat golfklubb i Augusta i den amerikanske delstaten Georgia, der golfbanen formelt ble åpnet i 1933. Den er en av verdens mest berømte og eksklusive golfklubber, og er vertskap for The Masters Tournament, en av golfsportens største begivenheter.
Danelagen
Bakgrunn
Guthrum og danene brøt freden med Wessex i 876 da de erobret festningene Wareham og Exeter. Alfred beleiret danene som ble tvunget til å overgi seg da deres forsterkninger gikk tapt i en storm. To år senere angrep Guthrum på nytt, men Alfred overrasket ham ved å angripe hans styrker som holdt vinterkvarter i Chippenham. Alfred ble reddet da den danske hæren på kanskje 1200 menn kom mot hans bakside ble beseiret av en mindre styrke i slaget ved Cynuit. Den moderne lokaliseringen av Cynuit er omstridt, men blant forslagene er Countisbury Hill, i nærheten av Lynmouth i Devon, eller Kenwith Castle, Bideford i Devon, eller Cannington, i nærheten av Bridgwater i Somerset. Alfred ble tvunget til å søke dekning for en tid, men kom tilbake våren 878 for å samle en hær og angripe Guthrum ved Edington. Danene ble beseiret og trakk seg tilbake til Chippenham hvor Alfred beleiret dem og til sist tvang fram en overgivelse. Et krav for overgivelsen var at Guthrum lot seg døpe som en kristen. Alfred sto selv som hans gudfar.
Augusta National Golf Club
Fordi turneringen holdes på Augusta National hvert år, har TV-publikum hatt anledning til å bli godt kjent med banen, noe de andre major-turneringene ikke har kunnet tilby. Augusta National er derfor meget godt kjent blant golfinteresserte, som regner den blant golfsportens vakreste baner. Fordi The Masters avholdes tidlig på våren er floraen i full blomstring, og hvert hull på banen er oppkalt etter en blomst som forbindes med hullet.
Danelagen
Danelagens betydning
Disse ble fulgt av immigranter som hadde en kultur som var markert annerledes enn den angelsaksiske. Disse skandinaviske enklavene økte i antall og omfang, og etter hvert ble nordboernes kontroll så omfattende at de kan omtales som kongedømmer.
Augusta National Golf Club
Medlemskap
Augusta National har til enhver tid rundt 300 medlemmer. Medlemsavgiften skal angivelig ligge på mellom 25 000 og 50 000 dollar. Medlemskap gis kun ved invitasjon; man kan ikke søke om å bli medlem. Ingen kvinner har noen gang blitt invitert til å bli medlem, men kvinner kan spille på banen som gjest av et medlem.
Danelagen
Danelagens betydning
I 878 ble Danelagens territorium fastsatt som området nord og øst for den romerske veien Watling Street. Områder i Wessex som hadde blitt erobret ble gitt tilbake til angelsakserne. Det kan også beskrives som området nord for en linje trukket fra London til Mersey. Grensene ble formalisert i Wedmoretraktaten, som ble inngått etter slaget ved Edington i 878, der kong Alfred beseiret danene.
Konsolideringa av danenes makt i regionen, ble formelt etablert i Wedmoretraktaten. For Alfred den store var dette ikke ettergivenhet; tvert om betydde det at det ble etablert et klart definert dansk område at han fikk konsolidert sin egen maktbase og definerte en klar grense som skulle forsvares. Etter at Guthrum ble beseiret av Alfred og tvunget til å konvertere til kristendommen innebar det også et drastisk skifte i maktbalansen, ettersom biskoper og presteskap i området i all hovedsak var angelsaksere.
De viktigste befestede byene var Leicester, Lincoln, Nottingham, Stamford og Derby. Disse ble omtalt under fellesbetegnelsen «De fem festningsbyene» (The Five Boroughs, fra den opprinnelige betydning av borough (burh), «befestet by»).
Arven etter Danelagen
I det nordlige England og i Øst-Midlands finner man svært mange minner fra Danelagens tid i form av stedsnavn; særlig er endelser som «-by» og «-thorp(e)» klare eksempler.
Gammelengelsk og norrønt var såpass like at man kunne forstå hverandre, og det blandede språket som ble talt i Danelagen spredde seg og førte til at norrøne ord ble tatt inn i det engelske språket, noe det fortsatt er mange spor etter i moderne engelsk, spesielt i de nordøstlige dialektene.
Fire av de fem festningsbyene ble administrasjonsbyer i grevskapene de ligger i; Stamford var den eneste som ikke fikk slik status, antagelig på grunn av nærheten til Rutland som er et særegent område rent administrativt.
Fallowfield Stadium
Fallowfield stadion var et idrettstadion i Manchester i Storbritannia. Stadionet ble åpnet i mai 1892 og hadde en sykkelvelodrom med gressmatte innenfor. Hovedsakelig ble den brukt til sykling, men også fotball og rugby.
Ved fotball eller rugbykamper ble også velodromen brukt som tilskuerplasser. FA-cupfinalen i mars 1893 ble holdt på stadionet, hvor det var 45 067 tilskuere. Stadionet var eid og drevet av Manchester Athletics club frem til 1960-tallet. Da ble den kjøpt av Manchester University. Stadionet ble revet i 1994, og i dag er det en park på stedet.
Sivilombudet
Sivilombudet (formelt Stortingets ombud for kontroll med forvaltningen) er Stortingets ombudsmann for den sivile forvaltningen. Sivilombudet har til oppgave å sikre at offentlige myndigheter (kommuner, fylkeskommuner og staten) ikke gjør urett mot den enkelte borger.
Sivilombudet velges av Stortinget etter hvert stortingsvalg og må fylle kravene til en høyesterettsdommer. Sivilombud er et politisk verv og ikke et embede. Vedkommende må ikke ha sidegjøremål uten samtykke fra Stortinget. Ombudets virksomhet var opprinnelig hjemlet i lov om Stortingets ombudsmann for forvaltningen av 1962. Loven er revidert flere ganger, og den 1. juli 2021 formelt erstattet av lov om Stortingets ombud for kontroll med forvaltningen. Da ble også navnet formelt endret fra sivilombudsmannen til det kjønnsnøytrale sivilombudet.
Oppdrag og mandat
Sivilombudet skal ifølge sivilombudsloven § 3:
Sivilombudet har med mandat fra FN ansvar som nasjonal forebyggende mekanisme mot tortur. En egen enhet ved sivilombudsmannens kontor besøker steder hvor folk er berøvet friheten, som fengsler og psykisk helse-institusjoner.
Arbeidet med torturforebygging er lovfestet i Sivilombudsmannsloven § 3 c. og med henvisning til FNs torturkonvensjon av 1984 og tilhørende valgfri protokoll av 2002.
Klagebehandling
Ombudet kan ta saker opp til behandling etter klage eller av eget tiltak; i første fall gjelder en klagefrist av ett år.
Ombudet har rett til å kreve utlevert alle typer opplysninger. Saksbehandlingen kan ende med at Sivilombudet avgir en uttalelse, f.eks. om forvaltningen har brutt lovverket, om det bør ytes erstatning osv. Fordi Sivilombudet er Stortingets tillitsmann og dermed ikke selv en del av forvaltningen er ikke Sivilombudets uttalelser automatisk juridisk bindende. Stortinget har imidlertid forutsatt at forvaltningen skal rette seg etter Sivilombudets uttalelser, noe som tilnærmet alltid blir gjort. De sakene Sivilombudet tar til behandling kan i mange tilfeller eventuelt bringes inn for domstolene om nødvendig for å få en rettslig bindende avgjørelse. Dersom Sivilombudet anbefaler en privat part å anlegge søksmål, vil vedkommende få innvilget fri sakførsel uten behovsprøving.
Følgende områder ligger utenfor sivilombudsmannens arbeidsområde:
Tidligere var også saker som hørte under Ombudsmannen for Forsvaret og Ombudsmannen for sivile vernepliktige unntatt, men det er endret fra 1. oktober 2021.
Kompetanse og myndighet
Sivilombudet har ingen formell kompetanse til å overprøve eller tilsidesette forvaltningens avgjørelser. Ombudet «kan hos offentlige tjenestemenn og hos alle andre som virker i forvaltningens tjeneste, kreve de opplysninger han trenger for å kunne utføre sitt verv» (§ 7 første setning), men kan bare «påpeke at det er gjort feil eller utvist forsømmelig forhold i den offentlige forvaltning» (§ 10, andre avsnitt, første setning).
Men i forarbeidene til denne bestemmelsen (Ot.pr. nr. 30, 1959-1960, merknad til § 10) uttales at «det er en grunnleggende forutsetning for hele ordningen at både klageren og vedkommende forvaltningsmyndighet i alminnelighet vil godta og bøye seg for hans oppfatning». Som nasjonal forebyggende mekanisme kan Ombudet gi anbefalinger med sikte på å bedre behandlingen av og forholdene for frihetsberøvede og forebygge tortur og annen grusom, umenneskelig eller nedverdigende behandling eller straff (§ 10 siste avsnitt).
Årsmeldinger
Sivilombudet avgir årlig to meldinger til Stortinget om sin virksomhet. Den ene handler om klagebehandlingen, den andre om torturforebygging.
Chengmai
I 1999 var folketallet på 461,103 innbyggere.
Fylket ligger ved Nanduelven inne på øya noe sørvest for provinshovedstaden Haikou.
I området produseres det blant annet Fushan-kaffe, Jinjiang-tørket biff, Jiale spegris og Meitin vannmelon.
Anxiolytika
Anxiolytika er angstdempende medikamenter. Ofte virker disse medisinene også som sedativa og hypnotika.
Asker og Bærum politidistrikt
Asker og Bærum politidistrikt var et politidistrikt i Norge fra 1949 til 2015.
Det ble opprettet den 12. mai 1949 og opphørte den 31. desember 2015 da Asker og Bærum politidistrikt og Oslo politidistrikt ble slått sammen den 1. januar 2016 til Oslo politidistrikt i forbindelse med politireformen i 2015.
Distriktet dekket kommunene Asker og Bærum og var landets minste i areal med 292 km², men det var et av de største i innbyggertall med over 175 000 innbyggere.
Politidistriktets viktigste avdelinger var to politistasjoner, i Sandvika og i Asker, én kriminalavdeling, én retts- og påtaleavdeling og Namsfogden i Asker og Bærum.
Politidistriktet hadde ca. 350 ansatte og betjente over 175 000 innbyggere. Politidistriktet bestod i 2011 av 7 driftsenheter med 15 underliggende seksjoner og en administrativ enhet med 4 underliggende kontorer. I tillegg var det to nærpolitistasjoner hvor hovedfokus var forebyggende politiarbeid mot ungdom i faresonen.
Politimestre
Følgende var politimestre i Asker og Bærum politidistrikt:
Steve Hackett
Stephen Richard «Steve» Hackett (født 12. februar 1950), er en engelsk musiker og gitarist. Han ble først kjent da han erstattet Anthony Phillips i den britiske rockegruppen Genesis i 1970. Mens han var medlem var han aktiv bidragsyter med å skrive og komponere sanger, og dermed bidro til gruppens progressive suksess. Hackett ble i Genesis til 1977 og bidro til seks studioalbum. Deretter forlot han gruppen for å forfølge en solokarriere.
I 1986 grunnla Hackett supergruppen GTR med eks Yes- og eks Asia-gitarist Steve Howe. Deres eneste album solgte til gull, men Hacketts misnøye med gruppens finansielle styring ble slutten på dette prosjektet. Selv om albumet ble en suksess, er det ikke fansens favoritt. Hacketts påfølgende kommentarer på GTR har vært motstridende. Han har en gang sagt om gruppen: «There are artistic limitations with any successful band and it was a successful band.»
Han fortsatte sin solokarriere i 1987 og har utgitt mange album siden da. Hackett blir av mange sett på som en moden låtskriver. Han kan også spille keyboards, synge og produsere.
De siste årene har Steve Hackett samarbeidet med mange artister, blant annet The Watch, Andrea Padova, Marco Lo Muscio, David Minasian og Roman Walczak. Han har også samarbeidet mye med Djabe, som er et Ungarsk jazz-rock band som ble dannet i 1996. Hackett har medvirket på en mengde av Djabes album.
Myklebustelva
Myklebustelva kan vise til:
Hønen
Hønen var opprinnelig to gamle vín-gårder på Ringerike, Hønen gård ved Ullerål (i Haug prestegjeld) og Hønen ved Norderhov kirke (i Norderhov prestegjeld). Begge lå altså i tidligere Norderhov herredskommune. Sistnevnte ble tidlig (før 1528) delt i østre (øvre) og vestre (nedre) Hønen, men siden 1890 delvis samlet på nytt under navnet Ringvoll.
Ingen av gårdene nevenes i gamle diplomer, men alle finnes i regnskaper og jordebøker fra 1528 og framover. Østre og vestre Hønen var i 1542 benifisert av Mariakirken i Oslo og betalte hver en årlig avgift på 1 pund malt og 1 fjerding rugmel.
Alakurtti
Alakurtti (russisk: Алакуртти; finsk: Alakurtti) er en by på 6,671 innbyggere (2002), beliggende sør for «halsen» til Kolahalvøya i Murmansk oblast i det nordvestlige Russland. Alakurtti administreres fra Kandalaksja. Byen var inntil 1940 del av den finske lapplandsprovins.
Historie
Alakurtti har jernbaneforbindelse.
Siden januar 2015 har Alakurtti vært forlegningssted for en brigade av den russiske nordflåten, den 80. uavhengige mekaniserte infanteribrigade (basen hadde vært ubemannet siden 2009).
Omkring 3 km nordvest for Alakurtti ligger Alakurtti luftbase som har et bomberegiment med Sukhoj Su-24 og et helikopterregiment med Mil Mi-24 og Mil Mi-8.
The Temptations
The Temptations er ei kjent vokalgruppe fra USA med repertoar innen rhythm and blues, doo-wop, funk, disco og soul. Gruppa, som stort sett har vært en kvintett, blei stifta i 1961 og har altså nå (2009) eksistert i nærmere femti år – riktig nok med skiftende besetning. Det er bare Otis Williams av de opprinnelige medlemmene som fortsatt er i live. Gruppas popularitet var på topp på 1960-tallet, men den hadde også flere stor hits på begynnelsen av 1970-tallet. Den var svært viktig for å etablere plateselskapet Motown, som den har vært tilknytta i 40 år (1961–77 og 1980–2004), og dets spesielle sound. I tillegg til utsøkte vokalharmonier er The Temptations kjent for sin sceneopptreden med enkel, men effektfull koreografi og stilfulle dresser.
Begynnelsen
The Temptations har utgangspunkt i de to gruppene The Primes og The Distants.
The Primes var en doo-wop-trio bestod av barndomsvennene Paul Williams, Eddie Kendricks og Kel Osbourne. Guttene var opprinnelig fra Birmingham i Alabama, der de i 1955 hadde danna gruppa The Cavaliers (sammen med Wiley Waller), men de flytta etter hvert til Detroit for å søke lykken innen musikk. De blei svært populære lokalt, og manageren deres, Milton Jenkins, fikk i tillegg satt sammen ei jentegruppe etter samme modell, The Primettes – som etter hvert skulle bli til The Supremes.
The Distants hadde sin bakgrunn i ymse grupper der Otis Williams hadde vært sentral. Andre medlemmer var Elbridge «Al» Bryant, James «Pee-Wee» Crawford (etter hvert erstatta av Albert «Mooch» Harrell), Richard Street og Melvin Franklin.
Begge gruppene var sterkt inspirert av de store innen tidas Detroit-musikk, som The Miracles og Smokey Robinson, The Cadillacs, Frankie Lymon & the Teenagers, The Drifters og The Isley Brothers.
The Distants fikk gitt ut et par singelplater, hvorav «Come On» blei en lokal hit. De fikk så i 1960 et tilbud om kontrakt med plateselskapet Motown under ledelse av Berry Gordy. Williams, Bryant og Franklin takka ja, mens de to andre valgte å drive The Distants videre. Samtidig var The Primes i oppløsning da Osbourne flytta fra Detroit. Otis Williams gav nå Kendrick tilbud om å være førstesanger i den nye gruppa, noe denne godtok under forutsetning av at Paul Williams også fikk være med.
Det blei dermed Otis Williams, Melvin Franklin, Elbridge Bryant, Eddie Kendricks og Paul Williams som våren 1961 inngikk kontrakt med Gordy, i begynnelsen riktig nok på platemerket Miracle. Gruppa kalte seg først The Elgins, men da det viste seg at dette navnet var opptatt, kom de opp med The Temptations.
The Temptations
Fram til 1963 spilte de inn sju singler (en under navnet The Pirates). Ingen av dem kom inn på Hot 100-lista i USA. Likevel blei gruppa kjent som ei av landets mest talentfulle grupper, og det var særlig Paul Williams og Eddie Kendricks (som delte på førstestemmene) som vakte oppsikt. Plateselskapet prøvde med ulike låtskrivere og ulike stilarter for å finne hva som kunne bringe The Temptations til topps, men uten hell. På slutten av 1963 fikk Bryant sparken og blei erstatta av David Ruffin.
I april året etter lyktes det så endelig for gruppa. Med «The Way You Do the Things You Do» (skrevet av Smokey Robinson og Bobby Rogers) kom de inn på Topp 20. Kendrick sang førstestemmen på denne og de to neste singlene. Robinson var imidlertid fascinert av Ruffins stemme, og var på leiting etter en passende låt. Det blei «My Girl» (av Robinson og Ronald White), som blei utgitt julaften 1964 og nådde førsteplass på listene i mars året etter. Den dag i dag er dette gruppas signaturmelodi. Ruffin sang også førstestemmen på neste tre singlene; alle kom inn på Topp 20.